ROMÂNIA

JUDEŢUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 49/2022**

**privind desemnarea unui reprezentant al Consiliului local Orașu Nou și al supleantului acestuia pentru a face parte din Comisia de evaluare a probei de interviu din cadrul concursului pentru ocuparea funcțiilor de director și director adjunct al Școlii Gimnaziale Orașu Nou**

Consiliul local al comunei Orașu Nou, județul Satu Mare, întrunit în ședință ordinară în data de 31.08.2022;

Având în vedere:

* referatul de aprobare întocmit de domnul primar, înregistrat sub nr. 4211/25.08.2022;
* raportul de specialitate întocmit de secretarul general al comunei, înregistrat sub nr. 4212/25.08.2022;
* avizele comisiilor de specialitate ale Consiliului local;
* adresa Inspectoratului Școlar Județean Satu Mare nr. 5141/16.08.2022 prin care se solicită desemnarea unui reprezentant și a unui membru supleant al consilului local care să facă parte din Comisia de evaluare a probei de interviu din cadrul concursului pentru ocuparea funcțiilor de director/director adjunct;

În temeiul prevederilor art. 5 alin. 4 lit. c și alin. 8 din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul Ministerului educației nr. 4597/2021, cu modificările și completările ulterioare;

În temeiul art. 129 alin. 1, alin. 2 lit. d și alin. 7 lit. a, art. 139 alin. 1 și art. 196 alon. 1 lit. a din Ordonanța de Urgență a Guvernului nr. 57/2019 privind Codul administrativ, cu modicările și completările ulterioare;

**HOTĂRĂŞTE**

Art.1. Se desemnează ca membru in Comisia de evaluare a probei de interviu din cadrul concursului pentru ocuparea funcțiilor de director și director adjunct al Școlii Gimnaziale Orașu Nou, județul Satu Mare, domnul consilier local Paizoș Matyas, iar ca supleant al acestuia se desemnează domnul viceprimar Dohi Laszlo-Attila.

Art.2. Ducerea la îndeplinire a prezentei se încredinţează persoanele nomnalizate la art. 1.

Art.3. Prezenta hotărâre se va comunica Instituției Prefectului – Județul Satu

Mare, primarului comunei Orașu Nou și Inspectoratului Școlar Județean Satu Mare.

Orasu Nou la 31.08.2022

Președinte de ședință, Contrasemnează,

Gheorghe NISTOR Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: \_\_*

*nr. total al consilierilor absenți: \_\_*

*nr. total al consilierilor care participă la dezbateri și la vot: \_\_*

*voturi pentru: \_\_*

*voturi împotrivă: \_\_*

*abțineri: \_\_*